"Иахьа аетнографиатә материал ахә амамшәа иаабоит, афольклортә текстқәа анҵара абаҭаху ҳәа згәы иаанагогьы ыҟоуп. Иахьа зыхә ҳамшьо зегьы уаҵәы ҳҭоурых алахьынҵоуп. Иахьа имаҷаҳшьо уаҵәы хәы змам материалхоит. Аекономика, аполитика, аҳәынҭқаррақәа реизыҟазаашьа аганахьала аума ҳаӷәӷәахароуп. Аха уи зегьы азы ажәлар рҭоурых, ркультура, ретнографиа рбызшәа фундаментуп, аҳәынҭқарра ашьақәыргылара аҟны. Убри сеилнаркааит ҳекспедициа", — ҳәа азгәалҭеит Анқәабԥҳа.
Анқәабԥҳа: аетнографиатә експедициа исеилнаркааит аҭоурых - аҳәынҭқарра ишашьаҭоу
16:27 03.09.2018 (ирҿыцуп: 15:16 04.09.2018)
© Sputnik / Томас ТхайцукАльбина Анкваб
© Sputnik / Томас Тхайцук
Мызкы аҩныҵҟа Абӷархықәи Аҷандареи ақыҭақәа рҿы аԥсуаҭҵааратә институт аусзуҩцәа имҩаԥыргон аетнографиатә експедициа. Уи алҵшәақәа ртәы арадио Sputnik Аԥсны аефир аҟны еиҭалҳәеит Аԥсуаҭҵааратә институт адиалектологиатә лабораториа аҭҵаарадырратә усзуҩ еиҵбы Альбина Анқәабԥҳа.